Το πρώτο φεμινιστικό κύμα και οι Mujeres Libres
Creators: name: Λίτσιου, Ελισάβετ-Ιωάννα Παναγιώτη
Publisher: name: Aristotle University of Thessaloniki
Year: 2018
Subjects: Μουχέρες Λίμπρες
Πρώτο φεμινιστικό κύμα
Ριζοσπαστικός φεμινισμός
Mujeres Libres
Radical feminism
First feminist wave

description: Η υποτίμηση και η υποδούλωση της γυναίκας δεν έχει ξεπεραστεί ακόμα και στις μέρες μας, ούτε στις λεγόμενες δημοκρατικές χώρες αλλά ούτε καν σε χώρους προοδευτικούς όπου θεωρείται δεδομένο ότι τα δύο φύλα είναι ίσα. Μολονότι οι γυναίκες και το φεμινιστικό κίνημα μέσα από αξιοσημείωτους αγώνες έχουν πετύχει πολλά και έχουν βελτιώσει την θέση της γυναίκας, η καταπίεση συνεχίζεται. Συνεχίζεται για τον λόγο ότι ολόκληρο το καπιταλιστικό σύστημα είναι στρεβλό και καταπιεστικό για όλους τους ανθρώπους, όποτε η όποια βελτίωση υφίσταται σε καθαρά νομικές και τυπικές κατοχυρώσεις. Η κουλτούρα που πηγάζει από την πατριαρχία έχει ριζώσει βαθιά σε άντρες και γυναίκες, στην καθημερινότητα τους και σε όλες τις πτυχές της ζωής τους. Το γυναικείο ζήτημα ανάμεσα στα προβλήματα που πηγάζουν από το σύγχρονο οικονομικό σύστημα, φαντάζει μικρής σημασίας πολλές φορές ακόμα και στα μάτια εκείνων που αγωνίζονται για ένα άλλο είδους κοινωνίας. Μιας κοινωνίας ελεύθερης, χωρίς καταπίεση και εκμετάλλευση, όπου όλοι, αν και διαφορετικοί θα είναι ίσοι, θα συνεισφέρουν βάσει των ικανοτήτων τους και θα ικανοποιούνται σύμφωνα με τις ανάγκες τους. Σε μια τέτοια κοινωνία θεωρείται δεδομένο ότι άντρες και γυναίκες θα είναι ίσες. Πως όμως θα είναι ίσες όταν επιτευχθεί η δημιουργία μιας τέτοιας κοινωνίας αν στην προετοιμασία για κάτι τέτοιο η γυναίκα μπαίνει σε δεύτερη μοίρα; Οι Mujeres Libres, που αποτελούν το αντικείμενο μελέτης της εργασίας υπήρξαν μια αναρχοφεμινιστική οργάνωση που δημιουργήθηκε στην Ισπανία κατά την διάρκεια του πρώτου φεμινιστικού κινήματος. Έδρασε σε μια περίοδο αναβρασμού λόγω του εμφυλίου και της κοινωνικής επανάστασης. Παρ’ όλες τις υπαρκτές δυσκολίες τα επιτεύγματα τους υπήρξαν σπουδαία όσον αφορά την γυναικεία απελευθέρωση. Οι γυναίκες της οργάνωσης ήρθαν αντιμέτωπες όχι μόνο με την κοινωνία και την πατριαρχία αλλά και με τον σεξισμό των ίδιων των συντρόφων τους σε ένα κατά τα άλλα ριζοσπαστικό χώρο. Τα προβλήματα τους είναι παρόμοια με τα προβλήματα που αντιμετωπίζουν οι γυναίκες σήμερα σε αυτούς τους χώρους πόσο μάλλον σε ολόκληρη την κοινωνία. Η εργασία έχει ως σκοπό να μάθουμε από την δράση της οργάνωσης, να συγκρίνουμε την θέση της γυναίκας τότε με τώρα και να οργανώσουμε μέσα από την εμπειρία τους τον αγώνα για την απελευθέρωση της γυναίκας. Οι εμπειρίες και η διεκδίκηση της αυτοτέλειας τους αποτελούν παραδείγματα ως προς το πώς πρέπει να οργανωθεί το γυναικείο κίνημα, πως θα εμπλέξει άντρες και γυναίκες που καταπιέζονται από την πατριαρχία και κυρίως να απελευθερωθεί η ίδια η γυναίκα από όλα τα δεσμά της. Μόνο όταν τα δύο φύλα θα είναι πραγματικά ίσα θα μπορέσουμε να στήσουμε μια κοινωνία πραγματικά ελεύθερη, χωρίς ρατσισμό ανισότητες και εκμετάλλευση.
description: The enslavement of women has not been overcome even nowadays, nor in the so-called democratic countries, not even among radical organizations where it is assumed that the two sexes are equal. Although women and the feminist movement have achieved a lot and improved the position of women through remarkable struggles, the oppression continues. It goes on because the whole capitalist system is oppressive for all people, women and men. Any improvement occurs in purely legal and formal affirmations. The culture that proceed from patriarchy is deeply rooted in men and women. In their everyday life and in all aspects of it. The female issue, seems to be of little importance even in the eyes of those who struggle for another kind of society, compared to the problems stemming from the modern economic system. This different society is a free society without oppression and exploitation, where everyone, although different, will be equal and will contribute on the basis of his abilities and will be satisfied according to his needs. Mujeres Libres, has been an anarcho-feminist organization created in Spain during the first feminist movement. Despite the difficulties of the war and the social revolution, their achievements have been remarkable in women's liberation. The women of the organization faced not only society and patriarchy but also the sexism of their own comrades in an otherwise radical place. Their problems are similar to the problems that women face today in these places and in the whole society. We can learn from the actions of the organization, compare the position of woman now and then and organize through their experience the struggle for the liberation of Woman. The experiences and the assertion of their independence are examples for us in how to organize the women's movement, that will involve both sexes who are oppressed by patriarchy and especially to release women from all her bonds. Only when the two sexes are truly equal, we will be able to set up a truly free society, without racism, inequalities and exploitation.